pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ชัยวุฒิ”นำทีมเด็กไทยคว้ารางวัลแข่งหุ่นยนต์ระดับโลกเข้าพบนายกฯ
วันพฤหัสบดีที่ 11 สิงหาคม 2565
“ชัยวุฒิ”นําทีมเด็กไทยคว้ารางวัลแข่งหุ่นยนต์ระดับโลกเข้าพบนายกฯ
“ชัยวุฒิ”นําทีมเด็กไทยคว้ารางวัลแข่งหุ่นยนต์ระดับโลกเข้าพบนายกฯ
วันนี้(11สิงหาคม2565 )นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส)นําคณะผู้ได้รับรางวัลจากการแข่งขันหุ่นยนต์ระดับโลกWorld RoboCup 2022โดยมีคณะผู้จัดงานWorld RoboCup 2022และตัวแทนนักเรียนนักศึกษาทีมหุ่นยนต์ประเทศไทยที่ได้รับรางวัลทีมต่างๆเข้าพบนายกรัฐมนตรี(พลเอกประยุทธ์จันทร์โอชา)ณห้องสีม่วงตึกไทยคู่ฟ้าทําเนียบรัฐบาล
กระทรวงดิจิทัลฯให้การสนับสนุนการจัดการแข่งขันหุ่นยนต์ระดับโลกภายใต้ชื่องาน“World RoboCup 2022, Bangkok, Thailand”จัดขึ้นระหว่างวันที่13 – 17กรกฎาคม2565ณศูนย์นิทรรศการและการประชุมไบเทคกรุงเทพมหานครมีผู้เข้าร่วมงานมากกว่า3,000คนจาก45ประเทศทั่วโลกและเยาวชนไทยได้แสดงศักยภาพในการแข่งขันจนได้รับรางวัลในการแข่งขันหุ่นยนต์ระดับโลกในครั้งนี้หลายรายการ
ทั้งนี้ตัวแทนเยาวชนของไทย7ทีมจาก6สถาบันการศึกษาได้รับหลายรางวัลสําคัญในประเภทหุ่นยนต์ในบ้าน/เพื่อการศึกษาและหุ่นยนต์กู้ภัยโดยมีรายชื่อทีมที่คว้ารางวัลดังนี้
1.ทีมSeaSkyจากโรงเรียนมอ.วิทยานุสรณ์
2.ทีมiRAP ROBOTจากมหาวิทยาลัยเทคโนโลยีพระจอมเกล้าพระนครเหนือ
3.ทีมBART LAB Rescue Roboticsจากมหาวิทยาลัยมหิดล
4.ทีมE-TECH All DAYจากวิทยาลัยเทคโนโลยีภาคตะวันออก(อี.เทค)
5.ทีมE-TECH All NIGHTจากวิทยาลัยเทคโนโลยีภาคตะวันออก(อี.เทค)
6.ทีมSMT robotจากโรงเรียนราชวินิตบางแก้ว
7.ทีมTPA – TOA Witthayaจากโรงเรียนทีโอเอวิทยาเทศบาล๑ วัดคําสายทอง
“วันนี้ผมขอขอบคุณคณะผู้จัดงานWorld RoboCup 2022จากมหาวิทยาลัยมหิดลรวมผู้แทนนักศึกษาจากสถาบันต่างๆที่มีความตั้งใจร่วมเสนอผลงานในกิจกรรมครั้งนี้การจัดงานWorld RoboCup 2022, Bangkok, Thailandมีวัตถุประสงค์เพื่อส่งเสริมผลักดันการวิจัยด้านปัญญาประดิษฐ์และการพัฒนาภาคอุตสาหกรรมโดยเฉพาะอุตสาหกรรมหุ่นยนต์และระบบอัตโนมัติของประเทศสร้างกลุ่มเครือข่ายความร่วมมือในการถ่ายทอดแลกเปลี่ยนองค์ความรู้ในวิชาการด้านหุ่นยนต์ระหว่างสถาบันการศึกษาทุกระดับชั้นรวมถึงหน่วยงานวิจัยต่างๆทั่วโลก”นายชัยวุฒิกล่าว
โดยนายกรัฐมนตรีกล่าวชื่นชมแสดงความยินดีกับคณะผู้จัดงานและทีมผู้เข้าแข่งขันพร้อมให้โอวาทและรับชมการแสดงหุ่นยนต์ซึ่งได้รับรางวัลชนะเลิศ
**************
รัฐบาลไทย-ข่าวทำเนียบรัฐบาล-พม. ร่วมกับภาคีเครือข่าย จัดกิจกรรม "นั่งเรือปันสุข คลายทุกข์ริมคลอง" ช่วยเหลือผู้ประสบภัยน้ำท่วมที่ จ.นนทบุรี
วันจันทร์ที่ 25 ตุลาคม 2564
พม. ร่วมกับภาคีเครือข่าย จัดกิจกรรม "นั่งเรือปันสุข คลายทุกข์ริมคลอง" ช่วยเหลือผู้ประสบภัยน้ําท่วมที่ จ.นนทบุรี
พม. ร่วมกับภาคีเครือข่าย จัดกิจกรรม "นั่งเรือปันสุข คลายทุกข์ริมคลอง" ช่วยเหลือผู้ประสบภัยน้ําท่วมที่ จ.นนทบุรี
วันที่ 23 ต.ค. 64นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)พร้อมด้วยพระครูโอภาสนนทกิตติ์ เจ้าอาวาสวัดจันทร์และเจ้าคณะอําเภอบางกรวย จังหวัดนนทบุรีพระมหาวัฒนา จนฺทโชโตเจ้าอาวาสวัดอุบลวนารามและรองเจ้าคณะอําเภอบางกรวยพระปลัดสุรเชษฐ์ สุรเชฏโฐเจ้าอาวาสวัดโตนดและเลขานุการเจ้าคณะอําเภอบางกรวยและนายจิรชัย มูลทองโร่ย สมาชิกวุฒิสภา รวมทั้งภาคีเครือข่ายในพื้นที่ ได้แก่ ทีม One Home พม. จังหวัดนนทบุรี อําเภอบางกรวย เทศบาลอําเภอบางกรวยการไฟฟ้าจังหวัดนนทบุรี และอาสาสมัครพัฒนาสังคมและความมั่นคงของมนุษย์ (อพม.) ร่วมกิจกรรม "นั่งเรือปันสุข คลายทุกข์ริมคลอง" ด้วยการลงเรือเพื่อมอบถุงยังชีพและเครื่องอุปโภคและบริโภคที่จําเป็น ช่วยเหลือประชาชนและกลุ่มเปราะบางที่อาศัยอยู่บริเวณริมน้ําและได้รับความเดือดร้อนและความยากลําบากจากสถานการณ์น้ําล้นตลิ่งท่วมบ้านเรือน อีกทั้ง เพื่อถวายเป็นพระราชกุศล เนื่องในโอกาสวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว รัชกาลที่ 5(วันปิยมหาราช)23 ตุลาคม 2564 และน้อมรําลึกในพระมหากรุณาธิคุณของพระองค์ท่านที่ทรงปฏิบัติพระราชกรณียกิจอันเป็นประโยชน์ใหญ่หลวงแก่ปวงชนชาวไทย ณ วัดโตนด อําเภอบางกรวย จังหวัดนนทบุรี
นางสาวแรมรุ้งกล่าวต่อไปว่า สําหรับกลุ่มเปราะบางและประชาชนที่ประสบปัญหาความเดือดร้อนและความยากลําบากจากสถานการณ์น้ําท่วม สามารถติดต่อขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง สํานักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมฯ ในพื้นที่
รัฐบาลไทย-ข่าวทำเนียบรัฐบาล-โฆษกรัฐบาลเผย สำนักงานประกันสังคม เริ่มทยอยโอนเงินคืนกรณีลดอัตราเงินสมทบ ม.40 วันนี้วันแรก โดยมีผู้ประกันตนได้รับผลประโยชน์กว่า 3.1 ล้านราย จำนวน 447 ล้านบาท
วันจันทร์ที่ 8 สิงหาคม 2565
โฆษกรัฐบาลเผย สํานักงานประกันสังคม เริ่มทยอยโอนเงินคืนกรณีลดอัตราเงินสมทบ ม.40 วันนี้วันแรก โดยมีผู้ประกันตนได้รับผลประโยชน์กว่า 3.1 ล้านราย จํานวน 447 ล้านบาท
โฆษกรัฐบาลเผย สํานักงานประกันสังคม เริ่มทยอยโอนเงินคืนกรณีลดอัตราเงินสมทบ ม.40 วันนี้วันแรก โดยมีผู้ประกันตนได้รับผลประโยชน์กว่า 3.1 ล้านราย จํานวน 447 ล้านบาท
วันนี้ (8 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ตามที่สํานักงานประกันสังคม กระทรวงแรงงาน ได้คืนเงินกรณีลดอัตราเงินสมทบ สําหรับผู้ประกันตนมาตรา 40 (ม.40) ที่ชําระเงินสมทบเต็มจํานวน งวดเดือน ส.ค. 2564 - ม.ค. 2565 และ งวดเดือน ก.พ. - ก.ค. 2565 โดยผู้ประกันตนจะได้รับเงินคืนในส่วนที่ชําระเกิน ผ่านบัญชีพร้อมเพย์ที่ผูกกับเลขประจําตัวประชาชน นั้น โดยมีผู้ประกันตนมาตรา 40 ที่ได้รับคืนเงินจํานวนทั้งสิ้น 3,135,442 ราย จํานวนเงิน 447,246,778 บาท โดยเริ่มโอนเงินตั้งแต่วันที่ 8 สิงหาคม – 11 สิงหาคม 2565 ผ่านบัญชีพร้อมเพย์ ซึ่งธนาคารกรุงไทย จะทําการโอนเงินวันละ 1 ล้านราย ทั้งนี้ จะทําการโอนตามลําดับรหัสพื้นที่เริ่มจากกรุงเทพมหานคร ปริมณฑล และสุดท้ายในพื้นที่ภาคใต้ ขอให้ผู้ประกันตนมาตรา 40 รอรับเงินผ่านบัญชีพร้อมเพย์ได้เลย
โฆษกประจําสํานักนายกรัฐมนตรี กล่าวว่า ฝากถึง ผู้ประกันตนมาตรา 40 ที่ยังไม่ได้ทําการผูกบัญชีพร้อมเพย์ ขอให้รีบดําเนินการผูกบัญชีก่อน 8 กันยายน 2565 ซึ่งจะได้รับการโอนคืนผ่านบัญชีพร้อมเพย์ ระหว่างวันที่ 14-16 ก.ย. 2565 สําหรับผู้ประกันตนท่านไหน ที่ไม่สามารถผูกบัญชีพร้อมเพย์ได้ ขอให้ไปดําเนินการ ณ สํานักงานประกันสังคม ในพื้นที่ที่สะดวก เพื่อขอรับคืนเงินได้
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชนช่วงมีฝนเสี่ยงโรคไข้มาลาเรียสายพันธุ์ “โนวไซ” แนะผู้ทำงานใกล้ชิดลิงหรืออาศัยอยู่แนวชายป่าระวังยุงก้นปล่องกัด
วันศุกร์ที่ 6 พฤษภาคม 2565
โฆษกรัฐบาลเผย นายกฯ ห่วงใยประชาชนช่วงมีฝนเสี่ยงโรคไข้มาลาเรียสายพันธุ์ “โนวไซ” แนะผู้ทํางานใกล้ชิดลิงหรืออาศัยอยู่แนวชายป่าระวังยุงก้นปล่องกัด
โฆษกรัฐบาลเผย นายกฯ ห่วงใยประชาชนช่วงมีฝนเสี่ยงโรคไข้มาลาเรียสายพันธุ์ “โนวไซ” แนะผู้ทํางานใกล้ชิดลิงหรืออาศัยอยู่แนวชายป่าระวังยุงก้นปล่องกัด พร้อมกําชับหน่วยงานที่เกี่ยวข้องเฝ้าระวังสถานการณ์อย่างใกล้ชิด
วันนี้ (6 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนเนื่องจากสภาพอากาศที่เปลี่ยนแปลงมีฝนฟ้าคะนองในหลายพื้นที่ เป็นตัวแปรสําคัญในการขยายพันธุ์ยุงซึ่งเป็นพาหะนําโรค โดยเฉพาะไข้มาลาเรียสายพันธุ์ “โนวไซ” (Plasmodium knowlesi) ที่เป็นเชื้อติดต่อจากลิงสู่คนโดยมียุงก้นปล่องที่มีแหล่งอาศัยตามป่าเขาเป็นพาหะ โดยกระทรวงสาธารณสุขรายงานสถิติระหว่างวันที่ 1 ตุลาคม 2564 - 31 มีนาคม 2565 พบผู้ป่วยไข้มาลาเรียชนิดดังกล่าวแล้วกว่า 70 ราย มีจํานวนสูงสุดในพื้นที่ภาคใต้ ได้แก่ ระนอง สงขลา และตราด โดยในเบื้องต้นแนะนําให้สังเกตอาการตนเอง หากมีอาการป่วย เช่น ไข้สูง ปวดศีรษะ หนาวสั่น หรือมีเหงื่อออกมากหลังกลับออกจากป่าหรืออยู่ใกล้ชิดลิง ให้รีบพบแพทย์ทันทีเพื่อเจาะเลือดหาเชื้อมาลาเรียและแจ้งประวัติการเข้าป่า เพื่อรับการรักษาอย่างทันท่วงทีเพื่อลดความเสี่ยงจากภาวะแทรกซ้อนที่รุนแรงและอันตรายถึงขั้นเสียชีวิตได้
ทั้งนี้ กระทรวงสาธารณสุขได้ใช้การรายงานผู้ป่วยด้วยเทคโนโลยีผ่านระบบมาลาเรียออนไลน์แจ้งเตือนประชาชนเพื่อการเฝ้าระวัง ป้องกัน และควบคุมเชื้อ ติดตามสถานการณ์อย่างใกล้ชิดด้วยมาตรการ 1-3-7 คือ รายงานผู้ป่วย ภายใน 1 วัน ติดตามสอบสวนการป่วย ภายใน 3 วัน และดําเนินการควบคุมกําจัด การแพร่เชื้อโรคไข้มาลาเรียอย่างมีประสิทธิภาพ ภายใน 7 วัน พร้อมทั้งประสานงานหน่วยงานระดับท้องถิ่นในการบูรณาการการทํางานในชุมชน ให้เกิดการควบคุมและป้องกันโรคได้อย่างมีประสิทธิภาพ
นายธนกรฯ กล่าวว่า นายกรัฐมนตรีห่วงใยและติดตามสถานการณ์การระบาดของโรคไข้มาลาเรียสายพันธุ์โนวไซอย่างต่อเนื่อง เร่งสั่งการหน่วยงานที่เกี่ยวข้องร่วมหารือแนวทางการป้องกันและรักษาโรคเพื่อลดความเสี่ยงในการแพร่ระบาด พร้อมกําชับทุกฝ่ายประชาสัมพันธ์และแจ้งเตือนประชาชนในทุกช่องทางเพื่อลดความเสี่ยง โดยเฉพาะกลุ่มเสี่ยงที่อาศัยหรือทํางานอยู่ภายในป่า ชานป่า ในชุมชนติดภูเขา หรือเป็นผุ้ที่ทํางานใกล้ชิดกับลิง รวมถึงนักท่องเที่ยว ให้ป้องกันตนเองไม่ให้ยุงกัด ด้วยการสวมเสื้อผ้าให้มิดชิด ทายากันยุง และนอนในมุ้ง และตรวจสอบอาการของตนเองหลังกลับจากพื้นที่เสี่ยงอยู่เสมอ รวมทั้งขอบคุณเจ้าหน้าที่สาธารณสุขที่ช่วยกันดูแลสุขภาพของประชาชนในทุกช่วงสถานการณ์
รัฐบาลไทย-ข่าวทำเนียบรัฐบาล-“อนุทิน” ชื่นชม 10 ปีสถาบันวัคซีนแห่งชาติ สร้างความมั่นคงให้ประเทศ ช่วยคนไทยรับวัคซีนทันเวลา
วันพฤหัสบดีที่ 11 สิงหาคม 2565
“อนุทิน” ชื่นชม 10 ปีสถาบันวัคซีนแห่งชาติ สร้างความมั่นคงให้ประเทศ ช่วยคนไทยรับวัคซีนทันเวลา
รองนายกรัฐมนตรีและรัฐมนตรีว่าการกระทรวงสาธารณสุข เผย 10 ปีสถาบันวัคซีนแห่งชาติ ช่วยสร้างความมั่นคงด้านวัคซีนให้แก่ประเทศ จัดหาวัคซีนที่จําเป็นให้คนไทยได้ทันเวลา ยกกรณีโควิดจัดหาวัคซีนได้ทุกแพลตฟอร์ม ขอให้เร่งสร้างความเชื่อมั่นแก่ประชาชนด้านวัคซีน
รองนายกรัฐมนตรีและรัฐมนตรีว่าการกระทรวงสาธารณสุข เผย 10 ปีสถาบันวัคซีนแห่งชาติ ช่วยสร้างความมั่นคงด้านวัคซีนให้แก่ประเทศ จัดหาวัคซีนที่จําเป็นให้คนไทยได้ทันเวลา ยกกรณีโควิดจัดหาวัคซีนได้ทุกแพลตฟอร์ม ขอให้เร่งสร้างความเชื่อมั่นแก่ประชาชนด้านวัคซีน โดยยึดความปลอดภัยและสุขภาพประชาชนเป็นหลัก
วันนี้ (11 สิงหาคม 2565) ที่สถาบันวัคซีนแห่งชาติ สถาบันบําราศนราดูร จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นพ.โสภณ เมฆธน ผู้ช่วยรัฐมนตรีประจํากระทรวงสาธารณสุข นพ.โอภาส การย์กวินพงศ์ อธิบดีกรมควบคุมโรค นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ พญ.อัมพร เบญจพลพิทักษ์ อธิบดีกรมสุขภาพจิต และ นพ.นคร เปรมศรี ผู้อํานวยการสถาบันวัคซีนแห่งชาติ เข้าร่วมงานวันคล้ายวันสถาปนาสถาบันวัคซีนแห่งชาติครบรอบ 10 ปี
นายอนุทินปาฐกถาพิเศษ เรื่อง “บทบาทของสถาบันวัคซีนแห่งชาติ กับก้าวต่อไปเพื่อความมั่นคงด้านวัคซีนของประเทศ” มีใจความตอนหนึ่ง ว่า ขณะนี้สถาบันวัคซีนแห่งชาติได้รับอนุมัติงบประมาณในการก่อสร้างอาคารใหม่ของสถาบันเอง จะเร่งดําเนินการให้เร็วที่สุด เพื่อขยายการให้บริการของสถาบันวัคซีนแห่งชาติเพิ่มมากขึ้น ทั้งนี้ สถานการณ์โรคโควิด 19 ทําให้สถาบันวัคซีนฯ ได้รับการยกระดับ และทําให้รัฐบาลเห็นความสําคัญในการสนับสนุน โดยเฉพาะงบประมาณในการวิจัยพัฒนาวัคซีนโควิด 19 ภายในประเทศ เช่น คณะแพทยศาสตร์จุฬาลงกรณ์มหาวิทยาลัย วัคซีนของบริษัทใบยาฯ หรือบริษัทไบโอเนท-เอเชีย เป็นต้น รวมถึงการจัดหาวัคซีนโควิด 19ทําให้ทุกวันนี้ประเทศไทยมีวัคซีนครบทุกแพลตฟอร์ม ทั้งชนิดเชื้อตาย ไวรัลเวกเตอร์mRNA และโปรตีนซับยูนิทมีวัคซีนเข้ามาดูแลประชาชนตามแผน Roadmap ทําให้ประเทศไทยกลายเป็นฐานการผลิตวัคซีนแอสตร้าเซนเนก้าที่มีมาตรฐาน
“ที่ผ่านมาสถาบันวัคซีนแห่งชาติมีการเตรียมความพร้อมรองรับสถานการณ์โควิด 19 เช่น การเสนอให้ฉีดสูตรไขว้ หรือการฉีดวัคซีนใต้ผิวหนังที่ช่วยให้มีวัคซีนฉีดได้เพิ่มขึ้น 10 เท่า หากไม่ได้รับการจัดส่งวัคซีนตามที่ต้องการ ซึ่งทั้งหมดที่กระทรวงสาธารณสุขและสถาบันวัคซีนแห่งชาติดําเนินการก่อประโยชน์มหาศาลให้กับประชาชน ทําให้ประเทศเกิดความมั่นคงด้านวัคซีน เนื่องในโอกาสครบรอบ 10 ปี ขอให้บุคลากรทุกคนของสถาบันฯ ได้ภาคภูมิใจ และขอให้เร่งสร้างความเชื่อมั่นให้แก่ประชาชน โดยยึดงานวิชาการและความปลอดภัยสุขภาพของประชาชนเป็นหลัก รวมถึงให้ข้อมูลสนับสนุนการออกนโยบายแก่กระทรวงสาธารณสุขได้” นายอนุทินกล่าว
************************************ 11 สิงหาคม 2565
รัฐบาลไทย-ข่าวทำเนียบรัฐบาล-คณะกรรมาธิการคมนาคม ให้เกียรติมาเยี่ยม กรมการขนส่งทางราง
วันพุธที่ 23 กุมภาพันธ์ 2565
คณะกรรมาธิการคมนาคม ให้เกียรติมาเยี่ยม กรมการขนส่งทางราง
พร้อมหารือ และชี้แนะแนวทางการพัฒนาระบบขนส่งทางราง เพื่อให้เกิดประโยชน์สูงสุดกับประชาชน
คณะกรรมาธิการคมนาคม นําโดยพลเอกยอดยุทธ บุญญาธิการ ประคณะกรรมาธิการ พร้อมด้วยพลเอกธวัชชัย สมุทรสาคร รองประธานคณะกรรมาธิการ ที่ปรึกษากรรมาธิการ และคณะ ให้เกียติมาเยี่ยม กรมการขนส่งทางราง (ขร.) กระทรวงคมนาคม โดยมี นายพิเชฐ คุณาธรรมรักษ์ รองอธิบดีกรมการขนส่งทางราง ผู้บริหาร และเจ้าหน้าที่ ขร. ให้การต้อนรับ ณ ห้องประชุมมังคาสิลา อาคาร ณ ถลาง ขร. ในวันที่ 23 ก.พ. 65
สําหรับการมาเยี่ยมชมของคณะกรรมาธิการในครั้งนี้ ขร. ได้มีการนําเสนอข้อมูลต่าง ๆ ของหน่วยงาน อาทิเช่น โครงสร้างองค์กร จํานวนบุคลากร ภารกิจ/พันธกิจ สรุปการดําเนินงานที่ผ่านมา ปัญหาอุปสรรค ข้อขัดข้องในการดําเนินงาน ข้อพิจารณาเกี่ยวกับร่างพระราชบัญญัติการขนส่งทางราง พ.ศ. ....ปัญหาของโครงการด้านระบบราง และเรื่องต่าง ๆ ซึ่ง รองอธิบดีกรมการขนส่งทางราง ได้มีการนําเสนอถึงเป้าหมายขององค์กรที่จะต้องการดําเนินการผลักดันพระราขบัญัติการขนส่งทางราง พ.ศ. .... เพื่อให้เป็นกฎหมายในการใช้กํากับดูแลงานด้านระบบรางในฐานะ Regulator เพื่อให้ระบบขนส่งทางรางเกิดประสิทธิภาพ มีมาตรฐานเทียบเท่าระดับสากล เพื่อความสุขและความปลอดภัยในการเดินทางระบบรางของคนไทย
ทั้งนี้ คณะกรรมาธิการได้มีข้อชี้แนะในเรื่องต่าง ๆ ประกอบไปด้วย
1. การให้ ขร. ดําเนินการจัดทําแผนโครงข่ายครอบคลุมและมีการเชื่อมโยงกับระบรางอี่น หรือ Feeder ต่าง ๆ เพื่อความสะดวก สบายในการเข้าใช้บริการของประชาชน
2. ให้ ขร. พิจารณากําหนดอัตราค่าโดยสารของระบบขนส่งทางราง ที่ไม่เป็นภาระค่าใช้จ่ายของประชาชน เพื่อให้เกิดการใช้บริการได้อย่างทั่วถึงทุกกลุ่ม ทุกเพศ ทุกวัย
3. ให้ ขร. กําหนดมาตรฐานทั้งด้านการก่อสร้าง และด้านการบริการ เพื่อให้การดําเนินงานด้านระบบขนส่งทางรางมีคุณภาพเทียบเท่าระดับสากล
4. การส่งเสริมให้เกิดการเดินรถขนส่งทางรางอย่างเสรี เพื่อเพิ่มสัดส่วนการขนส่งทางราง
เพิ่มประสิทธิภาพและคุณภาพการใหบริการด้วยราคาที่เหมาะสม
คณะกรรมาธิการได้กล่าวชื่นชมผู้บริหาร และเจ้าหน้าที่ของ ขร. ที่มีจํานวนน้อย แต่สามารถปฏิบัติงาน/ภารกิจขนาดใหญ่ได้อย่างเต็มความสามารถ สมกับเป็นองค์กรกํากับดูแลระบบการขนส่งทางราง เพื่อยกระดับความปลอดภัยและคุณภาพการให้บริการระดับสากล
รัฐบาลไทย-ข่าวทำเนียบรัฐบาล-นับถอยหลังเปิดประเทศ 1 พ.ย. นี้ นายก ฯ มอบหมายงานทำแผน มาตรการเฝ้าระวัง ลั่นมีการติดตามสถานการณ์ หลังเปิดประเทศ 1 พ.ย. นี้ อย่างใกล้ชิด
วันเสาร์ที่ 30 ตุลาคม 2564
นับถอยหลังเปิดประเทศ 1 พ.ย.  นี้  นายก ฯ มอบหมายงานทําแผน มาตรการเฝ้าระวัง ลั่นมีการติดตามสถานการณ์ หลังเปิดประเทศ 1 พ.ย. นี้  อย่างใกล้ชิด
นับถอยหลังเปิดประเทศ 1 พ.ย.  นี้  นายก ฯ มอบหมายงานทําแผน มาตรการเฝ้าระวัง ลั่นมีการติดตามสถานการณ์ หลังเปิดประเทศ 1 พ.ย. นี้  อย่างใกล้ชิด
วันนี้ 30 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมอบหมายทุกภาคส่วนราชการจัดเตรียมมาตรการเฝ้าระวัง และติดตามสถานการณ์ หลังการเปิดประเทศอย่างปลอดภัย 1 พฤศจิกายน ซึ่งกระทรวงสาธารณสุข โดยกรมอนามัย จัดทําข้อกําหนดการดําเนินงาน เพื่อเป็นเครื่องมือในการกํากับดูแลกิจการประเมิน ติดตาม และเฝ้าระวัง สถานประกอบการต่าง ๆ ประกอบด้วย 3 ส่วนหลัก คือ
ส่วนที่ 1 Self Certification : ให้สถานประกอบการทุก Setting ลงทะเบียน ประเมินตนเองบนระบบ Thai Stop COVID Plus เพื่อยกระดับตามมาตรการ COVID Free Setting และให้ทุกสถานประกอบการติด E-Certificated ในจุดที่ผู้ใช้บริการเห็นเด่นชัด
ส่วนที่ 2 People Voice : ประชาชนสามารถประเมิน แนะนํา ติชม ร้องเรียน สถานประกอบการในพื้นที่ COVID Free Area/Zone ผ่านช่องทาง QR Code ใน E-Certificate , Website Thai Stop COVID Plus และ เฟซบุ๊ก “ผู้พิทักษ์อนามัย (COVID Watch)” และ
ส่วนที่ 3 Active Inspection : จัดตั้งคณะกรรมการ ร่วมตรวจ กํากับ COVID Free Area/Zone ภาครัฐและภาคประชาชน ตรวจประเมินทุก 2 สัปดาห์ กํากับมาตรการตาม พรบ.การสาธารณสุข และกฎหมายที่เกี่ยวข้อง จัดทํา Checklist และเป้าหมาย โดยตรวจสอบข้อมูลบน Thai Stop COVID Plus ให้คําแนะนํา ตักเตือน กิจการที่ปฏิบัติไม่ถูกต้องให้ปฏิบัติตามมาตรการอย่างเคร่งครัด (พรบ.การสาธารณสุข พรบ.โรคติดต่อ พรบ.สถานบริการ และ พรก.ฉุกเฉิน)
ทั้งนี้ เมื่อมีการเปิดประเทศแล้ว คณะกรรมการบูรณาจากทุกภาคส่วนก็จะดําเนินการตรวจสอบและประเมินทุก 2 สัปดาห์ รวมทั้ง แต่ละหน่วยจะมืการจัดทําแผนเผชิญเหตุและความพร้อมทรัพยากร เช่น โรงพยาบาลสนาม พื้นที่สําหรับการกักตัว/แยกกัก เวชภัณฑ์/ยา ด้วย
สําหรับยอดการฉีดวัคซีนสถิติการฉีดวัคซีน ภาพรวมทั่วประเทศ ณ 28 ต.ค. นี้ แบ่งเป็นการฉีดเข็มแรกแล้ว 57.63% เข็มสอง 41.47 % กทม. และปริมณฑล เข็มแรก สูงสุด 88.28% และเข็มสอง 64.85%
โฆษกประจําสํานักนายกรัฐมนตรีกล่าวว่า นายกรัฐมนตรีมั่นใจระบบสาธารณสุขของไทยต้องอยู่ภายใต้ความปลอดภัยในการเตรียมมาตรการรองรับในการป้องกันตนเองหลังเปิดประเทศ ประชาชนและนักท่องเที่ยวทุกคนต้องปฏิบัติเข้มตามมาตรการ Universal Prevention เปิดบ้าน เปิดเมือง เปิดประเทศ ซึ่งจะผลดีต่อระบบเศรษฐกิจ และความเป็นอยู่ของพี่น้องประชาชน ซึ่งการเปิดประเทศแล้วไม่ได้หมายความว่า จะไม่มีผู้ติดเชื้อ แต่จะอยู่ในระดับที่ควบคุมสถานการณ์ไว้ได้ ซึ่งรัฐบาลพร้อมชี้แจงด้วยข้อเท็จจริง เพื่อให้ประชาชนมีความสบายใจ และขอให้มั่นใจว่ารัฐบาลมีมาตรการรองรับและระบบสาธารณสุขไทยมีความเข้มแข็ง ซึ่งขณะนี้ หลายประเทศจับตาดูไทยและจะจัดทําพื้นที่ท่องเที่ยวแซนด์บ็อกซ์ตามรูปแบบของประเทศไทยด้วย
รัฐบาลไทย-ข่าวทำเนียบรัฐบาล- โฆษกรัฐบาลย้อน “จาตุรนต์” ใครกันแน่ไร้จุดยืน อัดไม่สนความเดือดร้อนประชาชนที่กำลังรอรัฐบาลไปแก้ไข แจง 10 มาตรการแค่ระยะสั้น เพื่อบรรเทาความเดือดร้อนแบบเร่งด่วน
วันเสาร์ที่ 26 มีนาคม 2565
โฆษกรัฐบาลย้อน “จาตุรนต์” ใครกันแน่ไร้จุดยืน อัดไม่สนความเดือดร้อนประชาชนที่กําลังรอรัฐบาลไปแก้ไข แจง 10 มาตรการแค่ระยะสั้น เพื่อบรรเทาความเดือดร้อนแบบเร่งด่วน
โฆษกรัฐบาลย้อน “จาตุรนต์” ใครกันแน่ไร้จุดยืน อัดไม่สนความเดือดร้อนประชาชนที่กําลังรอรัฐบาลไปแก้ไข แจง 10 มาตรการแค่ระยะสั้น เพื่อบรรเทาความเดือดร้อนแบบเร่งด่วน เหน็บ เป็นอดีต รมช.คลังในรัฐบาลลอยตัวค่าเงินบาท น่าจะเข้าใจดี อย่าแกล้งทําเป็นความจําสั้น
วันนี้ 26 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายจาตุรนต์ ฉายแสง แกนนําพรรคเพื่อไทย ระบุว่า มาตรการช่วยค่าครองชีพ 10 มาตรการ จิ๊บจ๊อย หน่อมแน้ม ไร้ทิศทาง การแก้เฉพาะค่าครองชีพไม่อาจรับมือกับปัญหาเศรษฐกิจในหลายด้านได้ บ่งชี้รัฐบาลยังไม่เข้าใจความหนักหนาสาหัสของวิกฤติเศรษฐกิจที่กําลังเกิดขึ้นว่า คนที่หน่อมแน้มไร้ทิศทาง น่าจะเป็นนายจาตุรนต์และพรรคเพื่อไทยมากกว่า เพราะเมื่อรัฐบาลกําลังกําหนดนโยบายเพื่อแก้ปัญหาความเดือดร้อนให้กับประชาชน พรรคเพื่อไทยก็ออกมาโจมตีว่าไม่ทันการ เร่งให้รีบออกมาตรการ แต่เมื่อนโยบายออกมาแล้ว ก็ออกมาโจมตีอีกว่าคิดนโยบายไม่รอบคอบ หรือนโยบายของรัฐบาลที่ใช้งบประมาณอย่างจํากัด ก็รีบออกมาโจมตีว่าไม่ครอบคลุม แต่พอใช้งบประมาณจํานวนมากเพื่อช่วยคนรากหญ้า ก็กลับออกมาโจมตีว่าใช้งบประมาณสิ้นเปลือง ตกลงแล้วจุดยืนของนายจาตุรนต์และพรรคเพื่อไทยคืออะไรกันแน่ หรือแค่ขอให้ได้ดิสเครดิตไปวันๆ เท่านั้นก็พอ โดยไม่สนใจว่าประชาชนกําลังรอให้รัฐบาลเร่งเข้าไปช่วยแก้ปัญหาให้อยู่
“มาตรการที่ออกมาเป็นเพียงมาตรการระยะสั้น ซึ่งรัฐบาลจําเป็นต้องเร่งดําเนินการเพื่อบรรเทาความเดือดร้อนให้กับพี่น้องประชาชนโดยเร่งด่วนก่อน ความจริงแล้วนายจาตุรนต์เองก็เคยเป็นถึงอดีต รมช.คลังในสมัยที่รัฐบาลลอยตัวค่าเงินบาท ดังนั้น น่าจะเข้าใจเหตุผลเป็นอย่างดี หรือว่าในสมัยนั้นไม่ได้คิดอะไร ขอแค่แก้ตัวให้ผ่านไปได้ในแต่ละวันก็เพียงพอ จึงจดจําเหตุและผลหรือความจําเป็นอะไรไม่ได้เลย อย่างไรก็ตาม ยืนยันว่า รัฐบาลให้ความสําคัญกับการช่วยเหลือผู้มีรายได้น้อย ซึ่งถือเป็นคนส่วนใหญ่ของประเทศที่ได้รับผลกระทบเมื่อเทียบกับกลุ่มอื่น และในอนาคตจะมีการต่อยอดไปสู่มาตรการระยะกลางและระยะยาวต่อไป รวมถึงดูแลประชาชนกลุ่มอื่นๆ ต่อไปด้วย” นายธนกรกล่าว
///////
รัฐบาลไทย-ข่าวทำเนียบรัฐบาล-กรมทางหลวงชนบท แนะนำประชาชนใช้เส้นทางหลวงชนบท สพ.4059 และ ชน.4054 เลี่ยงการจราจรช่วงสงกรานต์ 2565
วันศุกร์ที่ 8 เมษายน 2565
กรมทางหลวงชนบท แนะนําประชาชนใช้เส้นทางหลวงชนบท สพ.4059 และ ชน.4054 เลี่ยงการจราจรช่วงสงกรานต์ 2565
จากจังหวัดสุพรรณบุรี - ชัยนาท สู่ภาคเหนือ ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม แนะนําเส้นทางเลี่ยงการจราจรจากถนนสายหลักในช่วงเทศกาลสงกรานต์ 2565 โดยใช้ทางหลวงชนบท สพ.4059 และ ชน.4054 เพื่ออํานวยความสะดวกให้ประชาชนสามารถวางแผนการเดินทางล่วงหน้าได้อย่างปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ในช่วงเวลาดังกล่าวจะมีปริมาณการจราจรบนถนนสายหลักมุ่งหน้าสู่ภูมิภาคต่าง ๆ เป็นจํานวนมาก สําหรับประชาชนที่จะเดินทางจากกรุงเทพมหานครและภาคใต้ไปยังภาคเหนือ สามารถใช้เส้นทางของ ทช. เพื่อหลีกเลี่ยงการจราจรติดขัดได้ในช่วงจังหวัดสุพรรณบุรีไปจนถึงชัยนาท โดยเริ่มต้นการเดินทางจากจังหวัดนครปฐมบนทางหลวงแผ่นดินหมายเลข 321 เป็นระยะทาง 75 กิโลเมตร (จุดที่ 1) แล้วเข้าสู่ทางหลวงแผ่นดินหมายเลข 333 เดินทางต่อไปเป็นระยะทาง 17 กิโลเมตร (จุดที่ 2) เลี้ยวขวาเข้าสู่ทางหลวงชนบท สพ.4059 เดินทางต่อไปเป็นระยะทาง 15 กิโลเมตร (จุดที่ 3) และตรงไปบนทางหลวงแผ่นดินหมายเลข 3496 เป็นระยะทาง 27 กิโลเมตร (จุดที่ 4) จากนั้นตรงไปบนทางหลวงชนบท ชน.4054 เป็นระยะทาง 44 กิโลเมตร จนถึงอําเภอวัดสิงห์จังหวัดชัยนาท (จุดที่ 5) ซึ่งสามารถเดินทางไปยังจังหวัดอุทัยธานีและนครสวรรค์ มุ่งหน้าสู่ภาคเหนือต่อไป
อย่างไรก็ตาม ทช. ขอเชิญชวนประชาชนใช้เส้นทางหลวงชนบท สพ.4059 และ ชน.4059 เพื่อเลี่ยงการจราจรบนถนนสายหลักในช่วงเทศกาลสงกรานต์ 2565 และขอร่วมส่งทุกท่านเดินทางกลับบ้าน อย่างปลอดภัย ขับขี่อย่างมีวินัย ง่วงนอนให้จอดพัก เพื่อถึงปลายทางอย่างสุขใจ หากต้องการสอบถามเส้นทางลัดทางเลี่ยง สามารถติดต่อสอบถามได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-เปิด 14 ศูนย์พักคอย ตรวจโคดซ้ำให้ผู้มีผลบวก ATK
วันอาทิตย์ที่ 22 สิงหาคม 2564
เปิด 14 ศูนย์พักคอย ตรวจโคดซ้ําให้ผู้มีผลบวก ATK
วัยจันทร์ที่ 16 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเปิดศูนย์พักคอย 14 แห่งใน กทม. เพื่อรับตรวจโควิด-19 ด้วยวิธี RT-PCR โดยไม่เสียค่าใช้จ่าย ให้แก่ผู้ที่มีผลตรวจจากชุดตรวจเร็ว ATK เป็นบวก ประกอบด้วย ศูนย์สร้างสุขทุกวัย เขตจตุจักร หนองจอก สะพานสูง ทวีวัฒนา และบางขุนเทียน ศูนย์กีฬาประชานิเวศน์ เขตจตุจักร วัดปากบ่อ เขตสวนหลวง วัดสุทธิวราราม เขตสาทร วัดไทร เขตบางคอแหลม ร้านจงกั๋วเหยียน เขตลาดกระบัง อาคารศูนย์ปฏิบัติการแก้ไขปัญหาน้ําท่วมหนองบอน เขตประเวศ วัดศรีสุดาราม เขตบางกอกน้อย อาคารกิจไพบูลย์อิมปอร์ต เขตคลองสาน และโรงเรียนคลองหนองใหญ่ เขตบางแค ทั้งนี้ ขอให้ประชาชนโทรนัดหมายกับศูนย์พักคอยล่วงหน้าและงดเดินทางด้วยรถสาธารณะเพื่อป้องกันการแพร่กระจายเชื้อสู่ผู้อื่น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะทำงานจัดทำระบบบริการ และระบบประกันสุขภาพสำหรับผู้ต้องขังที่มีปัญหาสถานะบุคคลและต่างด้าวในเรือนจำ ครั้งที่ ๔/๒๕๖๔ ผ่านระบบการประชุมทางไกล (Video Conference)
วันศุกร์ที่ 3 กันยายน 2564
กระทรวงยุติธรรม ประชุมคณะทํางานจัดทําระบบบริการ และระบบประกันสุขภาพสําหรับผู้ต้องขังที่มีปัญหาสถานะบุคคลและต่างด้าวในเรือนจํา ครั้งที่ ๔/๒๕๖๔ ผ่านระบบการประชุมทางไกล (Video Conference)
กระทรวงยุติธรรม ประชุมคณะทํางานจัดทําระบบบริการและระบบประกันสุขภาพสําหรับผู้ต้องขังที่มีปัญหาสถานะบุคคลและต่างด้าวในเรือนจํา ครั้งที่ ๔/๒๕๖๔ ผ่านระบบการประชุมทางไกล (Video Conference)
ในวันจันทร์ที่ ๓๐ สิงหาคม ๒๕๖๔ เวลา ๑๕.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะทํางานจัดทําระบบบริการและระบบประกันสุขภาพ
สําหรับผู้ต้องขังที่มีปัญหาสถานะบุคคลและต่างด้าวในเรือนจํา ครั้งที่ ๔/๒๕๖๔
ผ่านระบบการประชุมทางไกล (Video Conference)
โดยมี นางจิรภา สินธุนาวา ผู้ตรวจราชการกระทรวงยุติธรรม
นายวีระกิตติ์ หาญปริพรรณ์ รองอธิบดีกรมราชทัณฑ์
พร้อมด้วยผู้แทนจากหน่วยงานที่เกี่ยวข้อง เข้าร่วมประชุม
โดยที่ประชุมรับทราบแนวทางการบริหารจัดการในกลุ่มผู้ต้องขังสิทธิข้าราชการและสิทธิประกันสังคม
นอกจากนี้ที่ประชุมพิจารณาแนวทางการแก้ไขปัญหาในกลุ่มผู้ต้องขังต่างด้าว/ต่างชาติ
รวมทั้ง แนวทางการแก้ไขปัญหาในกลุ่มผู้ต้องขังที่มีปัญหาทางสถานะบุคคล
และแผนในระยะยาว เพื่อเสนอยกร่างเข้าเสนอต่อคณะรัฐมนตรี
รัฐบาลไทย-ข่าวทำเนียบรัฐบาล-ดีอีเอส เปิดผลมอนิเตอร์ข่าวปลอมรอบสัปดาห์ คนสนใจข่าวไปรษณีย์บังคับรับพัสดุมากสุด
วันเสาร์ที่ 18 กันยายน 2564
ดีอีเอส เปิดผลมอนิเตอร์ข่าวปลอมรอบสัปดาห์ คนสนใจข่าวไปรษณีย์บังคับรับพัสดุมากสุด
ดีอีเอส เปิดผลมอนิเตอร์ข่าวปลอมรอบสัปดาห์ คนสนใจข่าวไปรษณีย์บังคับรับพัสดุมากสุด
“นพวรรณ”โฆษกดีอีเอสฝ่ายการเมืองเผยผลมอนิเตอร์ข่าวปลอมในรอบสัปดาห์ข่าวปลอมเรื่องพนักงานไปรษณีย์ไทยรับพัสดุได้รับความสนใจมากสุดด้านภาพการแพร่กระจายข่าวปลอมลดลงต่อเนื่องแต่พบข่าวปลอมเกี่ยวกับโควิดเพิ่มขึ้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่ 10-16ก.ย. 64โดยศูนย์ต่อต้านข่าวปลอมมีข้อความที่เข้ามาทั้งสิ้น11,682,764ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน177ข้อความรวมเรื่องที่ต้องดําเนินการตรวจสอบ99เรื่องในจํานวนนี้เป็นข่าวเกี่ยวกับโควิด62เรื่อง
ทั้งนี้เมื่อเทียบกับสัปดาห์ก่อนหน้าเห็นแนวโน้มการแพร่กระจายข่าวปลอม/ข่าวบิดเบือนลดลงต่อเนื่องทั้งจํานวนข้อความที่ต้องคัดกรองและจํานวนเรื่องที่เข้าเกณฑ์ตรวจสอบขณะเดียวกันพบว่าข่าวปลอม/ข่าวบิดเบือนเกี่ยวกับโควิดเริ่มกลับมาครองพื้นที่ข่าวปลอมโดยคิดเป็นสัดส่วนมากกว่า60%อย่างไรก็ตามเมื่อดูจากข้อมูลเชิงลึกประชาชนเริ่มให้ความสนใจข่าวเฟคนิวส์เกี่ยวกับโควิดลดลง
โดยพบว่าข่าวปลอมที่มีคนสนใจสูงสุด3อันดับได้แก่อันดับ1เรื่องพนักงานไปรษณีย์จัดส่งพัสดุที่ไม่ระบุชื่อผู้ส่งผู้รับพร้อมทั้งบังคับรับพัสดุอันดับ2เรื่องถ่ายภาพในสถานีรถไฟหัวลําโพงต้องมีใบอนุญาตเท่านั้นอันดับที่3เรื่องตํารวจบุกค้นห้องชายวัย20ปีโดยไม่ได้แสดงหมายค้นอ้างบ้านอยู่ในระยะวิถีที่ยิงโดนตํารวจ
ขณะที่จากการประสานงานของศูนย์ต่อต้านข่าวปลอมไปยังหน่วยงานที่เกี่ยวข้องมีข่าวที่ได้รับผลการตรวจสอบกลับมาแล้ว50เรื่องส่วนใหญ่เป็นข่าวเกี่ยวกับโควิดและมาตรการบรรเทาความเดือดร้อนผู้ได้รับผลกระทบอีกทั้งสัปดาห์นี้ยังมีการเผยแพร่เกี่ยวกับข่าวบิดเบือนในหมวดหมู่ข่าวภัยพิบัติทั้งพายุโกเซินและการเตือนน้ําท่วม
“อยากขอความร่วมมือจากประชาชนอย่างต่อเนื่องในการแก้ปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
***********
รัฐบาลไทย-ข่าวทำเนียบรัฐบาล-ไทยเป็น 1 ใน 10 ประเทศหลักที่ผลิตรถยนต์ของโลก และเป็นอันดับ 1 ในอาเซียน
วันพุธที่ 30 มีนาคม 2565
ไทยเป็น 1 ใน 10 ประเทศหลักที่ผลิตรถยนต์ของโลก และเป็นอันดับ 1 ในอาเซียน
.....
รัฐบาลไทย-ข่าวทำเนียบรัฐบาล-“ชัยวุฒิ” ต้อนรับคณะทูตออสเตรียฯ แลกเปลี่ยนเทคโนโลยีและนวัตกรรม e-Learning และการพัฒนารัฐบาลอิเล็กทรอนิกส์
วันพฤหัสบดีที่ 12 พฤษภาคม 2565
“ชัยวุฒิ” ต้อนรับคณะทูตออสเตรียฯ แลกเปลี่ยนเทคโนโลยีและนวัตกรรม e-Learning และการพัฒนารัฐบาลอิเล็กทรอนิกส์
“ชัยวุฒิ” ต้อนรับคณะทูตออสเตรียฯ แลกเปลี่ยนเทคโนโลยีและนวัตกรรม e-Learning และการพัฒนารัฐบาลอิเล็กทรอนิกส์
เมื่อวันที่ 11 พฤษภาคม 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้ให้การต้อนรับ Mr. Michael Schmeiser นักการทูตเลขานุการเอกและรองเอกอัครราชทูต สถานเอกอัครราชทูตสาธารณรัฐออสเตรียประจําประเทศไทย และ Mr. David Winkler นักพัฒนาโครงการอาวุโสจากบริษัท Bit Media E-Solutions พร้อมด้วยคณะจากสถานเอกอัครราชทูตออสเตรียฝ่ายพาณิชย์และคณะตัวแทนผู้บริหารบริษัทจากประเทศออสเตรีย เนื่องในโอกาสขอเข้าเยี่ยมคารวะและหารือความร่วมมือด้านการสนับสนุนและส่งเสริมการศึกษาในประเทศไทย ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
ในโอกาสนี้ ฝ่ายออสเตรียได้นําเสนอเทคโนโลยีและนวัตกรรมเพื่อสนับสนุนและส่งเสริมการเรียนรู้ในรูปแบบ e-Learning และการพัฒนารัฐบาลอิเล็กทรอนิกส์ ซึ่งนายชัยวุฒิ ธนาคมานุสรณ์ได้แสดงความสนใจการจัดทําระบบเลือกตั้งทางอิเล็กทรอนิกส์ที่จะต่อยอดจากการระบุตัวตนทางดิจิทัล ซึ่งเป็นงานที่เกี่ยวข้องกับการจัดตั้งรัฐบาลอิเล็กทรอนิกส์ และแสดงความสนใจต่อประเด็นการพัฒนาระบบสําหรับฝึกอบรมทักษะสําหรับการคุ้มครองข้อมูลส่วนบุคคล และการรักษาความมั่นคงปลอดภัยไซเบอร์ โดยทั้งสองฝ่ายจะมีการหารือกันเพิ่มเติมในประเด็นที่สนใจร่วมกันต่อไป
***************************
รัฐบาลไทย-ข่าวทำเนียบรัฐบาล-ปลัด สธ. ติดตามสถานการณ์โรคโควิด 19 ที่ ศรีสะเกษ และ อุบลราชธานี ย้ำดูแลผู้ป่วยแบบ HI/CI ก่อน และเร่งฉีดวัคซีนเพิ่มภูมิต้านทาน
วันอังคารที่ 18 มกราคม 2565
ปลัด สธ. ติดตามสถานการณ์โรคโควิด 19 ที่ ศรีสะเกษ และ อุบลราชธานี ย้ําดูแลผู้ป่วยแบบ HI/CI ก่อน และเร่งฉีดวัคซีนเพิ่มภูมิต้านทาน
ปลัดกระทรวงสาธารณสุขลงพื้นที่ติดตามสถานการณ์ การแพร่ระบาดของโรคโควิด 19 ที่ รพ.ศรีสะเกษ และ รพ.สรรพสิทธิประสงค์ จ.อุบลราชธานี แนวโน้มเริ่มพบผู้ติดเชื้อลดลง ส่วนใหญ่ไม่มีอาการ ย้ําให้จัดระบบการดูแลรักษาที่บ้านหรือในชุมชน
ปลัดกระทรวงสาธารณสุขลงพื้นที่ติดตามสถานการณ์ การแพร่ระบาดของโรคโควิด 19 ที่ รพ.ศรีสะเกษ และ รพ.สรรพสิทธิประสงค์ จ.อุบลราชธานี แนวโน้มเริ่มพบผู้ติดเชื้อลดลง ส่วนใหญ่ไม่มีอาการ ย้ําให้จัดระบบการดูแลรักษาที่บ้านหรือในชุมชน เร่งฉีดวัคซีนโดยเฉพาะการฉีดกระตุ้นเข็มที่ 3 ช่วยเพิ่มภูมิต้านทานลดป่วยหนักลดเสียชีวิต และจัดการโรงพยาบาลตามแนวทาง COVID Free Setting
วันนี้ (18 มกราคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์ทวีศิลป์ วิษณุโยธิน ผู้ตรวจราชการกระทรวงสาธารณสุข เขตสุขภาพที่ 10 และคณะผู้บริหารติดตามสถานการณ์โควิด 19 ที่ รพ.ศรีสะเกษ และ รพ.สรรพสิทธิประสงค์ จ.อุบลราชธานี และกล่าวว่า สถานการณ์การแพร่ระบาดของโรคโควิด 19 ระลอกนี้พบว่าเป็นสายพันธุ์โอมิครอนมากขึ้น ซึ่งผู้ติดเชื้อกว่า 90% ไม่มีอาการหรือมีอาการเล็กน้อย อัตราการเสียชีวิตอยู่ในระดับต่ํา กระทรวงสาธารณสุขจึงได้ปรับการดูแลรักษาให้เป็นระบบดูแลที่บ้านหรือในชุมชน (Home Isolation/Community Isolation) เป็นลําดับแรก ซึ่งทั้ง 2 จังหวัดพบว่าจํานวนผู้ติดเชื้อรายใหม่มีแนวโน้มลดลง สอดคล้องตามภาพรวมของประเทศ ได้ใช้การดูแลผู้ติดเชื้อด้วยระบบ HI/CI มีการจัดตั้ง Call Center ของจังหวัดและศูนย์ประสาน โควิด 19 ประจําอําเภอ/ตําบล ทําให้ผู้ติดเชื้อที่มีผลตรวจ ATK เป็นบวกได้เข้าสู่ระบบ HI อย่างรวดเร็ว โดยมีบุคลากรทางการแพทย์ติดตามอาการต่อเนื่อง หากมีอาการเปลี่ยนแปลงมากขึ้นจะส่งต่อเข้ารับการรักษาในโรงพยาบาลเพื่อสํารองเตียงไว้สําหรับผู้ป่วยกลุ่มสีเหลืองและสีแดงที่ต้องใช้ออกซิเจนไฮโฟลว์ หรือใช้เครื่องช่วยหายใจ
ทั้งนี้ ได้เน้นให้ดําเนินงานตามมาตรการ VUCA โดยเฉพาะการสื่อสารให้ประชาชนเข้ารับการฉีดวัคซีนเข็มกระตุ้น เพื่อเพิ่มภูมิคุ้มกัน และจัดทําให้โรงพยาบาลเป็นพื้นที่ปลอดภัยจากโควิด 19 (COVID Free Setting) เช่น มีการคัดกรองประชาชนที่มารับบริการจากประวัติการรับวัคซีนหรือตรวจ ATK แยกการจัดบริการผู้ป่วยโรคระบบทางเดินหายใจออกจากผู้ป่วยอื่น เพื่อลดความเสี่ยงการแพร่กระจายเชื้อ ซึ่งหากสามารถควบคุมการแพร่ระบาดของโรคได้ดี คาดว่าโรคโควิด 19 จะเข้าสู่การเป็นโรคประจําถิ่นในอนาคต
******************************* 18 มกราคม 2565
รัฐบาลไทย-ข่าวทำเนียบรัฐบาล-ดีอีเอสยกระดับสายด่วนภาครัฐ GCC 1111 เป็นศูนย์บริการข้อมูลโควิด-19
วันเสาร์ที่ 21 สิงหาคม 2564
ดีอีเอสยกระดับสายด่วนภาครัฐ GCC 1111 เป็นศูนย์บริการข้อมูลโควิด-19
....
กระทรวงดิจิทัลเพื่อเศรษฐกิจและสังคม (ดีอีเอส) ยกระดับศูนย์บริการข้อมูลภาครัฐเพื่อประชาชน (Government Contact Center: GCC 1111) เป็น" GCC 1111 อัจฉริยะ" เพิ่มฟังก์ชันให้บริการข้อมูลและรับเรื่องร้องเรียน ช่วยเหลือผู้ได้รับผลกระทบจากโควิด-19 พร้อมนําเทคโนโลยี AI มาเสริมเพื่อช่วยให้บริการประชาชนในรูปแบบ BOT Intelligent ซึ่งจะมี Voicebot ตอบคําถามผ่าน Call Center ตลอด 24 ชั่วโมง นอกจากนั้นยังมีบริการ Chatbot บนwww.gcc.go.thอีกด้วย
.
ดังนั้น ประชาชนสามารถสอบถามข้อมูลเกี่ยวกับโควิด-19 อาทิ มาตรการช่วยเหลือด้านต่าง ๆ แนวทางและข้อปฏิบัติในการป้องกันการติดเชื้อ ประกาศและกฎหมายที่เกี่ยวข้องกับโควิด ฯลฯ ได้อย่างสะดวก รวดเร็ว ทุกที่ทุกเวลา
.
สอบถามข้อมูล โทร.1111 ฟรี ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลคุยแอสตร้าฯ ยันส่งมอบวัคซีนครบ 61 ล้านโดส ภายในสิ้นปี
วันอังคารที่ 24 สิงหาคม 2564
รัฐบาลคุยแอสตร้าฯ ยันส่งมอบวัคซีนครบ 61 ล้านโดส ภายในสิ้นปี
....
รัฐบาลยืนยันแอสตร้าเซนเนก้าจะส่งมอบวัคซีนครบ 61 ล้านโดส ภายใน ธ.ค. 64 เร่งสร้างภูมิคุ้มกันหมู่ ลดภาระสาธารณสุข และฟื้นฟูเศรษฐกิจได้รวดเร็ว
.
โดยจํานวนยอดการจัดหาวัคซีนทุกประเภทในสิ้นปีนี้เกิน 120 ล้านโดส ครอบคลุม 60 ล้านคน เร็วกว่าแผนเดิมที่ตั้งเป้าจะจัดหาวัคซีน 100 ล้านโดส สําหรับ 50 ล้านคน
.
รัฐบาลยังมีแผนสั่งซื้อวัคซีนแอสตร้าเซนเนก้าเพิ่มอีก 60 ล้านโดสสําหรับปี 65 คาดว่าจะได้ข้อสรุปภายใน ก.ย. นี้
.
ล่าสุด แอสตร้าเซนเนก้า อยู่ระหว่างการพัฒนาวัคชีนโควิด-19 สูตรใหม่ เพิ่มประสิทธิภาพในการป้องกันไวรัสกลายพันธุ์ได้ดีขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เยียวยาเต็มที่ – หางานให้ลูกจ้างตกงาน เหตุไฟไหม้ รง.พลาสติก สมุทรปราการ
วันอังคารที่ 6 กรกฎาคม 2564
เยียวยาเต็มที่ – หางานให้ลูกจ้างตกงาน เหตุไฟไหม้ รง.พลาสติก สมุทรปราการ
....
ภายหลังจากควบคุมเพลิงเหตุระเบิดภายในบริษัท หมิงตี้ เคมีคอล จํากัด ซึ่งเป็นโรงงานผลิตเม็ดโฟมพลาสติก ในซอยกิ่งแก้ว 21 ต.บางพลีใหญ่ อ.บางพลี จ.สมุทรปราการ ได้เป็นที่เรียบร้อยแล้ว
.
นอกจากการระดมสรรพกําลังในการให้ความช่วยเหลือและอพยพประชาชนผู้ประสบภัยออกจากที่เกิดเหตุแล้ว รัฐบาลมีความเป็นห่วงลูกจ้างที่ได้รับบาดเจ็บจากเหตุเพลิงไหม้ดังกล่าว และให้สํานักงานประกันสังคมเข้าไปดูแลผู้ประกันตนที่ได้รับบาดเจ็บให้ได้เข้ารับการรักษาพยาบาลตามสิทธิประโยชน์ของการรักษาพยาบาล และสิทธิอื่น ๆ ที่พึงได้ รวมถึงให้กรมการจัดหางานเตรียมหาตําแหน่งงานรองรับกรณีนายจ้างไม่สามารถจ้างลูกจ้างทํางานต่อไปได้
.
อย่างไรก็ตาม จากการตรวจสอบสภาพโรงงานที่เสียหายทั้งหมดไม่สามารถประกอบกิจการต่อไปได้ พนักงานตรวจแรงงานจะได้พูดคุยกับนายจ้างว่าจะดําเนินการต่อไปอย่างไร โดยจะดูแลให้เกิดความเป็นธรรมหากมีการเลิกจ้างลูกจ้างด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM: No plan for House dissolution
วันพุธที่ 13 ตุลาคม 2564
PM: No plan for House dissolution
PM: No plan for House dissolution
October 12, 2021, at 1400hrs, following the weekly cabinet meeting,Government SpokespersonThanakornWangboonkongchanadisclosedPrime Minister and Defense Minister Gen. Prayut Chan-o-cha’s response to the press on various matters.
The Prime Minister clarified about the country reopeningthat itis now at the preparation process. Nevertheless,heurged everyone not to drop their guard, and remain compliant with COVID-19 measures to preventpossiblediseaserecurrence. Center for COVID-19 Situation Administration (CCSA) will meet on October 14 to discuss further on the detail of the country reopening.
With regard toan issue of monk’s inappropriate behaviorfound at fault by the Sangha Supreme Council, the Prime Minister stated that this matter will be handled byNational Office of Buddhismin accordance with theSangha Supreme Council’s ruling.
The Prime Minister also affirmed that there is notalk on the House dissolutionnor the reelection.There will be onlylocal elections.He hasneitherheard abouta nomination ofanotherprime ministerial candidatebyPalangPracharathParty, andcalled on the media not to publish news and information that could cause public confusion.
On the current flood situation, the Prime Minister affirmed the Government’s commitment to promptly provide relief to flood-affected victims in all areas in accordance with existing rule and regulation.Concerned agencies have been ordered to rush in surveying damages andtorequest for budget allocation accordingly.
รัฐบาลไทย-ข่าวทำเนียบรัฐบาล-‘รัฐมนตรีเกษตร’ ห่วงสถานการณ์น้ำเพชรบุรี
วันพฤหัสบดีที่ 25 พฤศจิกายน 2564
‘รัฐมนตรีเกษตร’ ห่วงสถานการณ์น้ําเพชรบุรี
‘รัฐมนตรีเกษตร’ ห่วงเพชรบุรีสั่งชลประทานเร่งช่วยเหลือเยียวยาประชาชนและเกษตรกรที่ได้รับผลกระทบจากน้ําท่วมฉับพลันล่าสุด
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยวันนี้ภายหลังลงพื้นที่ติดตามการแก้ไขปัญหาน้ําท่วมแบบฉับพลันล่าสุดในพื้นที่จังหวัดเพชรบุรีว่า ได้ประสานการทํางานกับนายณัฐวุฒิ เพ็ชรพรหมศร รักษาราชการผู้ว่าราชการจังหวัดเพชรบุรี นายสันต์ จรเจริญ ผู้อํานวยการโครงการส่งน้ําและบํารุงรักษาเพชรบุรี นายมีชัย ปฏิยุทธ ผู้อํานวยการโครงการส่งน้ําและบํารุงรักษาแก่งกระจาน นายสมเกียรติ แจ่มจันทร์ ผู้อํานวยการโครงการชลประทานเพชรบุรี และหน่วยงานในสังกัดกระทรวงเกษตรและสหกรณ์เร่งให้การช่วยเหลือประชาชนและเกษตรกรที่ได้รับผลกระทบจากน้ําท่วมในพื้นที่จังหวัดเพชรบุรีโดยเร็วที่สุดตั้งแต่เกิดเหตุน้ําท่วมฉับพลันเมื่อคืนวันวานที่ผ่านมาตามข้อสั่งการของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ซึ่งมีความห่วงใยในพี่น้องชาวจังหวัดเพชรบุรี
นายอลงกรณ์ กล่าวว่า น้ําหลากน้ําท่วมฉับพลันครั้งนี้เกิดจากฝนตกหนักเหนืออ่างเก็บน้ําและใต้อ่างเก็บน้ําทั้ง 3 แห่ง คือ แก่งกระจาน แม่ประจันต์ ห้วยผากและห้วยสงสัย ในช่วงวันที่ 23 - 24 พ.ย. ที่ผ่านมา ทําให้เกิดน้ําป่าไหลหลากในพื้นที่บางหมู่บ้านของอําเภอแก่งกระจาน หนองหญ้าปล้อง ท่ายางและชะอําเป็นภาวะน้ําท่วมแบบฉับพลันมาเร็วไปเร็ว ซึ่งจังหวัดเพชรบุรี ปภ.จังหวัด กํานันผู้ใหญ่บ้าน หน่วยงานชลประทานและเครือข่ายจิตอาสาได้ร่วมกันช่วยเหลือประชาชนที่ได้รับผลกระทบจน ขณะนี้สถานการณ์คลี่คลายเป็นปกติโดยส่วนใหญ่เหลือเพียงพื้นที่ลุ่มต่ําที่มีน้ําท่วมขังโดยมอบหมายให้โครงการส่งน้ําและบํารุงรักษา ชลประทานจังหวัดเพชรบุรีและสํานักงานชลประทานที่ 14 ระดมเครื่องจักกลและเครื่องสูบน้ําเร่งแก้ไขปัญหาให้เร็วที่สุด
สําหรับการบริหารจัดการน้ําของเขื่อนเพชร บ่ายวันนี้ได้ระบายลงแม่น้ําเพชรบุรี 100 ลูกบาศก์เมตรต่อวินาทีและคลองระบายน้ํา 4 สายหลักในปริมาณเท่าๆ กันซึ่งด้วยปริมาณน้ําดังกล่าวจะไม่มีผลกระทบต่อพื้นที่ใต้เขื่อนเพชรได้แก่อําเภอท่ายาง อําเภอบ้านลาดและเขตเทศบาลเมืองเพชรบุรี แต่อาจมีน้ําท่วมขังในตําบลบ้านกุ่ม ท่าแร้งและบางครกซึ่งชลประทานจะเร่งสูบน้ําและผลักดันน้ําออกจากพื้นที่ภายในไม่มีวันข้างหน้า
“น้ําท่วมครั้งนี้เป็นท่วมเฉพาะบางพื้นที่ในระยะสั้น จึงไม่มีผลกระทบต่อการค้าธุรกิจ และการท่องเที่ยวในวงกว้างแต่อย่างใด ส่วนพื้นที่เกษตรที่ได้รับความเสียหายจะได้รับการดูแลช่วยเหลือเยียวยาจากทางราชการโดยเร็วต่อไป สําหรับน้ําท่วมครั้งที่แล้วระหว่างงันที่ 8 – 11 พ.ย. ทางจังหวัดสรุปรายงานมีพื้นที่ 5 อําเภอ 17ตําบล 98 หมู่บ้าน 369 ครัวเรือนซึ่งจะเร่งจ่ายเงินเยียวยาโดยเร็ว ส่วนน้ําท่วมครั้งนี้ให้เร่งทําการสํารวจเพื่อเยียวยาเกษตรกรที่ได้รับผลกระทบโดยเร็วต่อไป” นายอลงกรณ์ กล่าว
รัฐบาลไทย-ข่าวทำเนียบรัฐบาล-“กอช. ยกระดับพัฒนาระบบแอปพลิเคชัน เพิ่มทักษะการเงินให้สมาชิกและตัวแทน กอช. เรียนรู้การเงินออนไลน์ อยู่ที่ไหนก็เรียนได้”
วันพฤหัสบดีที่ 14 ตุลาคม 2564
“กอช. ยกระดับพัฒนาระบบแอปพลิเคชัน เพิ่มทักษะการเงินให้สมาชิกและตัวแทน กอช. เรียนรู้การเงินออนไลน์ อยู่ที่ไหนก็เรียนได้”
กอช. เชิญชวนสมาชิกและตัวแทน กอช. เรียนรู้เพิ่มทักษะทางการเงินออนไลน์ ผ่านแอปพลิเคชัน กอช. สะดวกสบาย อยู่ที่ไหนก็เรียนรู้การเงินได้ ไม่มีค่าใช้จ่าย รับวุฒิบัตรหลังเรียนจบหลักสูตรทันที ดาวน์โหลดแอปพลิเคชัน กอช. ได้ทั้งระบบ Android, HarmonyOS และ iOS
กองทุนการออมแห่งชาติ หรือ กอช. เชิญชวนสมาชิกและตัวแทน กอช. เรียนรู้เพิ่มทักษะทางการเงินออนไลน์ ผ่านแอปพลิเคชัน กอช. สะดวกสบาย อยู่ที่ไหนก็เรียนรู้การเงินได้ ไม่มีค่าใช้จ่าย รับวุฒิบัตรหลังเรียนจบหลักสูตรทันที ดาวน์โหลดแอปพลิเคชัน กอช. ได้ทั้งระบบ แอนดรอยด์ (Android), ฮาร์โมนีโอเอส (HarmonyOS) และไอโอเอส iOS สอบถามข้อมูลเพิ่มเติมสายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ยกระดับพัฒนาระบบ “แอปพลิเคชัน กอช.” โฉมใหม่ ให้สมาชิกและตัวแทน กอช. เพิ่มทักษะความรอบรู้ทางการเงินของประชาชนไทย (Financial Literacy) อยู่ที่ไหนก็เรียนรู้การเงินได้ ไม่มีค่าใช้จ่าย เพื่อส่งเสริมการเรียนรู้และเข้าใจวิธีการบริหารจัดการเงินร่วมกับตลาดหลักทรัพย์แห่งประเทศไทย เรียนเคล็ดลับและเครื่องมือในการบริหารจัดการเรื่องเงินแบบง่ายๆ เพื่อพัฒนาทักษะทางการเงินที่ยั่งยืน (Sustainable Mechanism)ให้เกิดการตระหนักรู้ (Awareness) ถึงความสําคัญของการบริหารจัดการเงินและเข้าถึงข้อมูลทางการเงิน รวมทั้งเข้าใจขั้นตอนการบริหารจัดการหนี้ เพื่อนําไปประยุกต์ใช้อย่างเหมาะสมเพื่อสร้างความมั่นคงในชีวิตตนเอง ครอบครัวและสามารถแนะนําหรือให้คําปรึกษาผู้อื่นได้ด้วย
สําหรับการเข้าใช้งานง่ายๆ เพียงเข้าแอปพลิเคชัน กอช. เมนูเลือกเมนู “คลังความรู้” เลือก e-Learning เลือกเมนูสํารับการเงินสามัญประจําบ้าน ชุดที่ 1 เข้าเรียนและทําแบบทดสอบ เมื่อผลการทําแบบทดสอบผ่านเกณฑ์ที่กําหนดไว้จะได้รับวุฒิบัตรหลังเรียนจบหลักสูตรทันที
ทั้งนี้ กอช. จะจัดเพิ่มความรู้ทางการเงินใหม่ๆ ให้ท่วงทันต่อสถานการณ์ในปัจจุบันและสถานการณ์โลก ส่งเสริมความรู้ให้สมาชิก และตัวแทน กอช. ไม่ตกเทรนด์ความรู้แวดวงการเงิน ไม่ถูกหลอกจากภัยทางเงินต่างๆ อีกด้วย
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-กรมศุลกากรร่วมกับหน่วยงานสกัดกั้นยาเสพติด ยึดเคตามีน 50 กิโลกรัม มูลค่ากว่า 15 ล้านบาท
วันอังคารที่ 5 กรกฎาคม 2565
กรมศุลกากรร่วมกับหน่วยงานสกัดกั้นยาเสพติด ยึดเคตามีน 50 กิโลกรัม มูลค่ากว่า 15 ล้านบาท
กรมศุลกากร ร่วมกับ ป.ป.ส และหน่วยงานสกัดกั้นยาเสพติด แถลงข่าวตรวจยึดยาเสพติดให้โทษประเภท 2 (เคตามีน) น้ําหนักรวมสิ่งห่อหุ้มประมาณ 50 กิโลกรัม มูลค่าประมาณ 15 ล้านบาท ณ ศูนย์แถลงข่าว ชั้น 2 อาคาร 1 กรมศุลกากร
วันนี้ (5 กรกฎาคม 2565) เวลา 10.00 น. นายพชร อนันตศิลป์ อธิบดีกรมศุลกากร พร้อมด้วย นายพงศ์เทพ บัวทรัพย์ รองอธิบดีกรมศุลกากร นายปิยะศิริ วัฒนวรางกูร รองเลขาธิการ สํานักงานคณะกรรมการป้องกันและปราบปรามยาเสพติด (ป.ป.ส.) นายปฤณ เมฆานันท์ ผู้เชี่ยวชาญด้านการปราบปรามยาเสพติด สํานักงานคณะกรรมการป้องกันและปราบปรามยาเสพติด พล.ต.ท. พรชัย เจริญวงศ์ ผู้ทรงคุณวุฒิ ปฏิบัติราชการ รอง ผบช.ปส. พล.ต. ธีรเดช กลัมพสุต ผู้อํานวยการสํานักปฏิบัติการข่าว ศูนย์รักษาความปลอดภัย (ศรภ.) นายโคดี้ ต่ง เลขานุการฝ่ายกฎหมาย จากสํานักงานเศรษฐกิจและวัฒนธรรมไทเป ประจําประเทศไทย (MJIB) ร่วมแถลงข่าวตรวจยึดยาเสพติดให้โทษประเภท 2 (เคตามีน) น้ําหนักรวมสิ่งห่อหุ้มประมาณ 50 กิโลกรัม มูลค่าประมาณ 15 ล้านบาท ณ ศูนย์แถลงข่าว ชั้น 2 อาคาร 1 กรมศุลกากร
นายพชร อนันตศิลป์ อธิบดีกรมศุลกากร เปิดเผยว่า กรมศุลกากรในฐานะหน่วยงานที่มีหน้าที่ป้องกันและปราบปรามการลักลอบนําเข้าส่งออกยาเสพติด อีกทั้ง ศูนย์อํานวยการป้องกันและปราบปรามยาเสพติดแห่งชาติที่ 11/2564 มีคําสั่งแต่งตั้งอธิบดีกรมศุลกากรเป็นประธานอนุกรรมการ สกัดกั้นการลักลอบส่งออกและนําเข้ายาเสพติดผ่านช่องทางศุลกากร เพื่อบูรณาการสกัดกั้นยาเสพติด สารตั้งต้นและเคมีภัณฑ์จําเป็นในการผลิตยาเสพติดผ่านช่องทางศุลกากร กรมศุลกากรจึงเร่งรัดดําเนินมาตรการต่าง ๆ เพื่อสกัดกั้นการลักลอบเคลื่อนย้ายยาเสพติดข้ามชาติให้ได้ผลอย่างเป็นรูปธรรม ร่วมกับหน่วยงานที่เกี่ยวข้อง โดยมีผลการปราบปราม ดังนี้
เมื่อวันที่ 29 มิถุนายน 2565 กองสืบสวนและปราบปราม กรมศุลกากร ได้ตรวจสินค้าที่มีลักษณะตรงตามความเสี่ยงในการกระทําความผิดเกี่ยวกับการลักลอบลําเลียงยาเสพติดไปยังต่างประเทศ สําแดงชนิดสินค้าเป็นเครื่องซีลสูญญากาศ โดยจะส่งออกทางท่าเรือกรุงเทพ ประเทศไทย ปลายทางไต้หวัน จึงได้ประสานข้อมูลร่วมกับหน่วยร่วมตามโครงการสกัดกั้นยาเสพติดพื้นที่ท่าเรือ (Seaport Interdiction Task Force: SITF) ประกอบด้วยกรมศุลกากร สํานักงานคณะกรรมการป้องกันและปราบปรามยาเสพติด (สํานักงาน ป.ป.ส.) กองบัญชาการตํารวจปราบปรามยาเสพติด (บช.ปส.) และศูนย์รักษาความปลอดภัยแห่งชาติ (ศรภ.) ร่วมกันตรวจสอบสินค้าดังกล่าว เมื่อวันที่ 30 มิถุนายน 2565 จากภาพเอกซเรย์พบความผิดปกติอยู่ภายในเครื่องซีลสูญญากาศ จึงได้ตรวจสอบโดยละเอียด พบวัตถุออกฤทธิ์ในประเภท 2 (เคตามีน) น้ําหนักรวมสิ่งห่อหุ้มประมาณ 50 กิโลกรัม มูลค่าประมาณ 15 ล้านบาท หากส่งออกไปยังประเทศไต้หวันจะมีมูลค่าในราคาขายส่ง ประมาณ 87.5 ล้านบาท และมีมูลค่าในราคาขายปลีกประมาณ 175 ล้านบาท จึงได้ร่วมกันตรวจยึดพร้อมทั้งขยายผลหาผู้เกี่ยวข้อง
อธิบดีกรมศุลกากร กล่าวต่ออีกว่า สําหรับสถิติการตรวจยึด - จับกุมคดียาเสพติดของกรมศุลกากร ตั้งแต่เดือนตุลาคม 2564 จนถึงปัจจุบัน มีทั้งหมด 93 คดี รวมมูลค่ากว่า 2,312 ล้านบาท ซึ่งกรมศุลกากรและหน่วยงานที่เกี่ยวข้องจะร่วมมือกันสกัดยาเสพติดไม่ให้เข้าหรือออกนอกราชอาณาจักรของไทยผ่านช่องทางศุลกากรอย่างเข้มงวดต่อไป
รัฐบาลไทย-ข่าวทำเนียบรัฐบาล-รัฐบาลดูแลและเยียวยานักเรียนในทุกสังกัด
วันจันทร์ที่ 23 สิงหาคม 2564
รัฐบาลดูแลและเยียวยานักเรียนในทุกสังกัด
วันจันทร์ที่ 23 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้า 3 มาตรการลดภาระทางการศึกษา ได้แก่ มาตรการเยียวยานักเรียนทุกคนในสถานศึกษาทุกสังกัดตั้งแต่ชั้นอนุบาล-ม.6 และอาชีวศึกษา คนละ 2,000 บาท มาตรการอินเทอร์เน็ตฟรีสําหรับการเรียน ระดับชั้นอนุบาล-ม.6 อาชีวศึกษา และ กศน. โดยมีทางเลือก 2 รูปแบบ คือ แพ็กเกจอินเทอร์เน็ตมือถือ หรือส่วนลดค่าอินเทอร์เน็ตบ้าน ตั้งแต่วันที่ 15 ส.ค.-15 ต.ค. 2564 และมาตรการลดภาระงานครูและนักเรียน โดยให้ครูลดการจัดทํารายงานและโครงการต่าง ๆ ลดหัวข้อการประเมินผลให้น้อยลง และให้การบ้านนักเรียนเท่าที่จําเป็น โดยเน้นการเรียนรู้มากกว่าการสอบ รวมถึงปรับวิธีการนับเวลาเรียนใหม่เพื่อลดความตึงเครียดให้กับครูและนักเรียน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คำถวายพระพรชัยมงคลของ พลเอก ประยุทธ์ จันทร์โอชา นายกรัฐมนตรี ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา
วันพฤหัสบดีที่ 28 กรกฎาคม 2565
คําถวายพระพรชัยมงคลของ พลเอก ประยุทธ์ จันทร์โอชา นายกรัฐมนตรี ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา
คําถวายพระพรชัยมงคลของ พลเอก ประยุทธ์ จันทร์โอชา นายกรัฐมนตรี ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา วันที่ ๒๘ กรกฎาคม พุทธศักราช ๒๕๖๕ วันพฤหัสบดีที่ ๒๘ กรกฎาคม พ.ศ. ๒๕๖๕ เวลา ๐๗.๔๕ น.
คําถวายพระพรชัยมงคล
ของ พลเอก ประยุทธ์ จันทร์โอชา นายกรัฐมนตรี
ในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
เนื่องในโอกาสวันเฉลิมพระชนมพรรษา วันที่ ๒๘ กรกฎาคม พุทธศักราช ๒๕๖๕
วันพฤหัสบดีที่ ๒๘ กรกฎาคม พ.ศ. ๒๕๖๕ เวลา ๐๗.๔๕ น. ณ ท้องสนามหลวง
ขอเดชะฝ่าละอองธุลีพระบาทปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของข้าราชการ และเจ้าหน้าที่ของรัฐทั่วประเทศ ต่างมีความปลาบปลื้มปีติเป็นล้นพ้น ที่ได้มาร่วมกันแสดงความจงรักภักดี และถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษาของใต้ฝ่าละอองธุลีพระบาท วันที่ ๒๘ กรกฎาคม พุทธศักราช ๒๕๖๕ นี้
ข้าพระพุทธเจ้าทั้งหลายต่างล้วนสํานึกในพระเมตตาและพระมหากรุณาธิคุณอันหาที่สุดมิได้ ที่ใต้ฝ่าละอองธุลีพระบาททรงบําเพ็ญพระราชกรณียกิจนานัปการด้วยพระราชวิริยอุตสาหะ ทรงดํารงพระองค์เป็นแบบอย่างแก่ข้าราชการทั้งปวงในการปฏิบัติหน้าที่ เพื่อประโยชน์สุขแห่งปวงประชาและความวัฒนาสถาพรของประเทศ พระบรมราโชวาทที่พระราชทานแก่ข้าราชการในโอกาสต่าง ๆ ล้วนสร้างความสํานึกในหน้าที่และความรับผิดชอบในการปฏิบัติงานเพื่อแผ่นดินด้วยความเที่ยงธรรมและสุจริต ซึ่งปวงข้าพระพุทธเจ้าจักได้น้อมนํามาประพฤติปฏิบัติตามให้เกิดผลสัมฤทธิ์ เพื่อสนองพระราชปณิธานของใต้ฝ่าละอองธุลีพระบาทด้วยความจงรักภักดีสืบไป
ในโอกาสอันเป็นมงคลยิ่งนี้ ข้าพระพุทธเจ้าทั้งหลายขอตั้งจิตอธิษฐานด้วยความจงรักภักดี ขออานุภาพแห่งคุณพระศรีรัตนตรัยและสิ่งศักดิ์สิทธิ์ในสากล อีกทั้ง พลานุภาพแห่งองค์พระสยามเทวาธิราช โปรดอภิบาลและดลบันดาลประทานชัยมงคลให้ใต้ฝ่าละอองธุลีพระบาท ทรงพระเจริญพร้อมด้วยสิริสวัสดิ์พิพัฒนมงคล ทรงพระเกษมสําราญ พระบรมเดชานุภาพและพระบารมีเกริกไกรแผ่ไพศาล สถิตเป็นมิ่งขวัญปกเกล้าเหล่าพสกนิกรตราบกาลนาน
ข้าพระพุทธเจ้าขอพระราชทานพระบรมราชานุญาต นําบรรดาข้าราชการ และเจ้าหน้าที่ของรัฐ กล่าวถวายสัตย์ปฏิญาณ เพื่อสนองพระมหากรุณาธิคุณ ดังต่อไปนี้
“ข้าพระพุทธเจ้า ........(ออกนามของผู้กล่าว แต่ละบุคคล)............ขอถวายสัตย์ปฏิญาณว่า จะประพฤติปฏิบัติตนเป็นข้าราชการที่ดีและพลังของแผ่นดิน มีความซื่อสัตย์สุจริต เจริญรอยตามเบื้องพระยุคลบาท มุ่งมั่นแน่วแน่แก้ไขปัญหาของประเทศชาติและประชาชน สร้างสรรค์คุณประโยชน์แก่แผ่นดิน และดําเนินชีวิตโดยยึดมั่นในหลักธรรมคําสอนแห่งศาสนา ตามแนวทางพระบรมราโชวาทตลอดไป”
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-ดีอีเอส โต้ข่าวปลอมมั่วไทยนำโด่งยอดตาย-ติดโควิด โชว์ข้อมูลจริงติดเชื้อสะสมอันดับ 44 และตายสะสมอันดับ 69 ของโลก
วันศุกร์ที่ 30 กรกฎาคม 2564
ดีอีเอส โต้ข่าวปลอมมั่วไทยนําโด่งยอดตาย-ติดโควิด โชว์ข้อมูลจริงติดเชื้อสะสมอันดับ 44 และตายสะสมอันดับ 69 ของโลก
ดีอีเอส โต้ข่าวปลอมมั่วไทยนําโด่งยอดตาย-ติดโควิด โชว์ข้อมูลจริงติดเชื้อสะสมอันดับ 44 และตายสะสมอันดับ 69 ของโลก
ดีอีเอสเตือนหยุดปล่อยข่าวปลอมหลังมีผู้ไม่หวังดีปั้นตัวเลขมั่วกล่าวหาไทยติดเชื้อโควิดและมียอดตายสะสมลําดับต้นๆของโลกโชว์รายงานสถานการณ์ล่าสุดจากศบค.จํานวนผู้ติดเชื้อสะสมของประเทศไทยอยู่อันดับที่44และจํานวนผู้เสียชีวิตสะสมอยู่อันดับที่69
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการแชร์ข้อมูลในสื่อออนไลน์เรื่องประเทศไทยมีผู้ติดเชื้อโควิด-19เป็นอันดับ1ของโลกและมีผู้เสียชีวิตเป็นอันดับ2ของโลกทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับกรมควบคุมโรคกระทรวงสาธารณสุขและศูนย์บริหารสถานการณ์แพร่ระบาดของโรคติดเชื้อไวรัสโคโรนา2019พบว่าประเด็นดังกล่าวนั้นเป็นข้อมูลเท็จ
จากกรณีการให้ข้อมูลว่าประเทศไทยมีจํานวนผู้ติดเชื้อสะสมเป็นอันดับ1ของโลกอีกทั้งมีจํานวนผู้เสียชีวิตจากโควิด-19สะสมเป็นอันดับ2ของโลกนั้นทางกรมควบคุมโรคกระทรวงสาธารณสุขและศูนย์บริหารสถานการณ์แพร่ระบาดของโรคติดเชื้อไวรัสโคโรนา2019ได้ชี้แจงข้อเท็จจริงว่าข้อมูลดังกล่าวไม่เป็นความจริงแต่อย่างใดซึ่งตามรายงานสถานการณ์ล่าสุดของทางศบค.จํานวนผู้ติดเชื้อสะสมของประเทศไทยอยู่อันดับที่44และจํานวนผู้เสียชีวิตสะสมอยู่อันดับที่69ไม่ได้เป็นไปตามที่ต้นโพสต์ระบุไว้แต่อย่างใด
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารเกี่ยวกับสถานการณ์ของโรคโควิด-19ในประเทศไทยและวิธีการป้องกันตนเองสามารถติดตามได้ที่เว็บไซต์www.ddc.moph.go.thหรือโทร. 1422และเว็บไซต์www.moicovid.comหรือเฟซบุ๊ก‘ศูนย์ข้อมูลCOVID-19’
ขอเตือนไปยังผู้ที่สร้างข่าวปลอมต่างๆให้หยุดการกระทํานั้นเสียการผลิตและเผยแพร่ข่าวปลอมหรือบิดเบือนข้อมูลข่าวสารทําให้เกิดความตื่นตระหนกเกิดความสับสนวุ่นวายโดยเฉพาะในสถานการณ์ฉุกเฉินเป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2), (5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับและเป็นความผิดฐานฝ่าฝืนข้อกําหนดประกาศหรือคําสั่งที่ออกตามความมาตรา9แห่งพ.ร.ก.การบริหารราชการในสถานการณ์ฉุกเฉินพ.ศ.2548มีโทษจําคุกไม่เกิน2ปีปรับไม่เกิน40,000บาทหรือทั้งจําทั้งปรับหรือกฎหมายอื่นๆที่เกี่ยวข้อง
*********
รัฐบาลไทย-ข่าวทำเนียบรัฐบาล-กระทรวงเกษตรฯ หารือร่วมผู้แทนม็อบ กฟก. เร่งหาแนวทางประสานงานแก้ไข "โครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาการเกษตร ลูกหนี้ธนาคารของรัฐ 4 แห่ง "
วันอังคารที่ 25 มกราคม 2565
กระทรวงเกษตรฯ หารือร่วมผู้แทนม็อบ กฟก. เร่งหาแนวทางประสานงานแก้ไข "โครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาการเกษตร ลูกหนี้ธนาคารของรัฐ 4 แห่ง "
กระทรวงเกษตรฯ หารือร่วมผู้แทนม็อบ กฟก. เร่งหาแนวทางประสานงานแก้ไข "โครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาการเกษตร ลูกหนี้ธนาคารของรัฐ 4 แห่ง "
วันนี้ (25 มค.65) เวลา 13.30 น. ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้ นายไชยยศ จิรเมธากร รองเลขาธิการนายกรัฐมนตรีฝ่ายการเมือง เป็นประธานประชุมชี้แจงติดตามความคืบหน้าโครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาการเกษตร ลูกหนี้ธนาคารของรัฐ 4 แห่ง เข้าสู่การพิจารณาของคณะรัฐมนตรี ร่วมกับผู้แทนเครือข่ายหนี้สินชาวนาแห่งประเทศไทย นําโดยนายชรินทร์ ดวงดารา ที่ปรึกษาเครือข่ายหนี้สินชาวนาแห่งประเทศไทย และตัวแทนเกษตรกรสมาชิกกองทุนฟื้นฟูและพัฒนาเกษตรกร (กฟก.) ในนามเครือข่ายหนี้สินชาวนาแห่งประเทศไทย รวม 14 คน
โดยดร.ทองเปลว กองจันทร์ ปลัดกระทรวงเกษตรและสหกรณ์ ได้มอบหมายให้นายสําราญ สาราบรรณ์ รองปลัดกระทรวงเกษตรและสหกรณ์ เข้าร่วมประชุมดังกล่าวฯ พร้อมด้วย นายสไกร พิมพ์บึง เลขาธิการสํานักงานกองทุนฟื้นฟูและพัฒนาการเกษตรและคณะ 5 คน ร่วมการชี้แจง ห้องประชุมกระทรวงเกษตรและสหกรณ์ 134
สรุปผลการประชุม ผู้แทนกลุ่มเกษตรกรได้รับทราบถึงปัญหาอุปสรรคจากข้อสังเกต 5 ข้อของกระทรวงการคลัง ทําให้ยังไม่สามารถนําเข้าสู่การพิจารณาของคณะรัฐมนตรีได้
อนึ่งในวันที่ 3 กุมภาพันธ์ 2565 ดร.ทองเปลว กองจันทร์ ปลัดกระทรวงเกษตรและสหกรณ์ จะเป็นประธานประชุมร่วมกับหน่วยงานที่เกี่ยวข้อง ประกอบด้วย ผู้แทนสํานักงานสภาพัฒนาการเศรษฐกิจและสังคมแห่งชาติ สํานักงานเศรษฐกิจการคลัง กรรมการบริหาร ธกส. (กษ.) 4 ท่าน และ กฟก. เพื่อพิจารณาแนวคําตอบสําหรับการชี้แจงกระทรวงการคลังตามข้อสังเกตุ 5 ข้อ ก่อนนําโครงการเสนอคณะรัฐมนตรีให้ความเห็นชอบต่อไป ซึ่งผู้แทนกลุ่มเกษตรกรมีความพึงพอใจในคําตอบจากการประชุมหารือในครั้งนี้